Hunis

Hunis – šeštasis ir paskutinis trečiosios Egipto dinastijos faraonas. Pastatė tvirtovę Elefantino saloje, taip apsaugodamas pietines Egipto sienas ties pirmuoju kriokliu (kai kur priskiriama Džoserui). Manoma, kad buvo Heteferės tėvas. Heteferė buvo sekančio faraono Snofru žmona. Miręs Hunis paliko nepabaigtą statyti piramidę, kurią valdymo pradžioje užbaigė Snofru. Egiptologai mano, kad Snofru liepė suvienodinti piramidės šonus, taip pastatydamas pirmąją tikrąją piramidę. Laikui einant piramidė sugriuvo ir dabartiniu metu yra likę tik jos šerdis.

Egipto faraonai